ועדת הכספים, כנסת 17, פרוטוקול מספר 312, 2007-02-14 10:00

חיים אורון: אני מחדש את ישיבת ועדת הכספים.

חיים אורון: פנייה מספר 26 אני מדבר על "הבימה".

חיים אורון: הפנייה התקציבית מיועדת לתקצוב חלקה של המדינה בהשתתפות הבעלים.

רותם רולף: החלק של המדינה כרגע הוא 2,300.

ראובן ריבלין: מורידים מהרזרבה הכללית ומוסיפים לתרבות.

רותם רולף: חלק מההשתתפות הוא של משרד המדע, התרבות והספורט, וזה יוצא 7,673 מיליון ועוד הפרשים בסכום של 1,337 מיליון, שזאת השתתפות האוצר.

רותם רולף: ה צ ב ע ה פנייה מספר 26 – אושרה פה אחד פנייה מספר 13, שיקום ניצולי שואה.

טמיר כהן: הודיעו לנו שהרפרנט לא יגיע כי הוא חולה.

חיים אורון: מעבירים מהסעיף הכללי לתגמולים.

ראובן ריבלין: זה שר העבודה והרווחה?

חיים אורון: כן.

ראובן ריבלין: בתגמולים והענקות לנכי מלחמה בנאצים, מורידים 6,420 מיליון.

ראובן ריבלין: בתגמולים לנכים, מוסיפים 6,420 מיליון, אבל מסתבר שלוקחים את הסכום הזה מנכי המלחמה בנאצים, אלא אם כן אנחנו לא מבינים כאן משהו.

חיים אורון: נדחה את הדיון בפנייה הזו לישיבה הבאה.

חיים אורון: פנייה מספר 21 – העברה ממינהלת סל"ע לפעולות שונות

ראובן ריבלין: 133 מיליון.

ראובן ריבלין: מורידים את זה מהרזרבה הכללית.

ראובן ריבלין: באופן עקרוני אני בעד.

חיים אורון: זו הרשאה להתחייב.

חיים אורון: ה צ ב ע ה פנייה מספר 21 – אושרה פה אחד

סמדר אלחנני: הערה מתודולוגית לגבי הפנייה הקודמת, סל"ע.

סמדר אלחנני: תקציב מימון להתנתקות הוא אקסרה טריטוריאלי.

סמדר אלחנני: הוא נכלל במסגרת מגבלת ההוצאה התקציבית.

סמדר אלחנני: זה לא נכלל במסגרת ההוצאה התקציבית.

סמדר אלחנני: עכשיו נותנים את זה דרך הרשאה להתחייב וזה בסדר גמור, אבל השאלה איפה זה מוזכר שיבואו לספור את מגבלת ההוצאה התקציבית בשנה הבאה.

חיים אורון: ראשית, זה לא יבוא משום הייתה התחייבות שהסכומים האלה, כמו ההוצאות בביטחון בצפון, הם מהתקציב.

חיים אורון: שנית, זו הרשאה להתחייב בניצן, בזיקים, ביד חנה, בבת הדר.

חיים אורון: אלה מקומות בהם עכשיו מפתחים דברים.

חיים אורון: לכן מישהו צריך הרשאה להתחייב.

חיים אורון: מפתחים מגרשים, מפתחים חקלאות בזיקים וזו הרשאה להתחייב.

סמדר אלחנני: אין לנו ויכוח על זה.

סמדר אלחנני: אתה צריך שזה לא ייכלל בתקציב הרגיל.

סמדר אלחנני: זה עכשיו בא מהרזרבה הכללית ולא מתוך רזרבה פנימית של ההתנתקות.

חיים אורון: נכון.

ראובן ריבלין: זה לא נכלל ב-1,7.

חיים אורון: חצי אחוז לא נכלל.

חיים אורון: אם מישהו ירמה את החשבונאות הלאומית, הוא יהיה בבעיה.

חיים אורון: זה שהרזרבה היא הצינור ממנו זה עובר, תמיד זה כך.

חיים אורון: את מעלה כרגע שאלה מהותית והיא האם בשנה הבאה הקופסאות של הביטחון והחצי נוכחות של ההתנתקות ימשיכו להיות בחוץ ולא ייחשבו במסגרת.

חיים אורון: את יושבת כאן ואת בטוח תשבי כאן, לגבינו אני לא יודע, ואת תאמרי את הדברים האלה.

סמדר אלחנני: אני רוצה להזכיר לכם שבשנה הבאה אין התנתקות.

סמדר אלחנני: בשנה הבאה הם יוציאו בהוצאה ולא בהרשאה להתחייב.

חיים אורון: זה נכון לגבי כל סעיף ההתנתקות.

סמדר אלחנני: אבל בשנה הבאה אין הוצאה לזה.

סמדר אלחנני: מישהו צריך לרשום את זה באיזשהו מקום.

חיים אורון: הייתה התחייבות של שר האוצר וקובי הבר שלך מכתב לבייגה ולי על פי בקשתי, שהתקציב הזה, פעמיים חצי אחוז, הם לא יתחרו על מרכיבים אחרים בתקציב.

חיים אורון: אם זה ייגרר לשנת 2008-2009 או 2018, אותו עיקרון קיים.

סמדר אלחנני: מישהו צריך לזכור את זה.

חיים אורון: את הזיכרון.

חיים אורון: פנייה מספר 25 פנייה זו נועדה לבצע שינויים תקציב משרד התיירות, תקצוב פעולות שיווק.

אהוד רייפן: מטרת הפנייה הזו היא להעביר כספים למינהל השיווק של משרד התיירות, על-פי סיכום שיש בין אגף התקציבים לבין משרד התיירות.

אהוד רייפן: זו תוספת של 30 מיליון שקלים לפעולות השיווק.

ראובן ריבלין: מה עמדת משרד האוצר?

ראובן ריבלין: הוא רוצה שנאשר את הפנייה או לא?

אוהד רייפן: אגף התקציבים אדיש לנושא הזה.

אוהד רייפן: אני אומר שאם כספים עומדים לצאת, עדיף שהם יצאו בצורה יעילה.

חיים אורון: ה צ ב ע ה פנייה מספר 25 – אושרה פנייה מספר 27

יעל מבורך: פעולות פיתוח בישובים בת הדר ויד חנה.

יעל מבורך: בשנה שעברה ניתנה ההרשאה ועכשיו אנחנו מעבירים את המזומנים.

יעל מבורך: וישוב חדש שעכשיו נותנים לו הרשאה, תלמי יפה.

ראובן ריבלין: ממגנים כבר את יד חנה?

חיים אורון: לא.

סמדר אלחנני: אין פה הוצאה.

סמדר אלחנני: אני חוזרת על הערותיי שנאמרו לגבי הפנייה הקודמת.

חיים אורון: ההוצאה 181.181.

חיים אורון: אין פה שינויים.

חיים אורון: יש פה בעיה.

חיים אורון: אין ברירה, את צריכה להביא לנו בקשה מתוקנת.

יעל מבורך: זה דרך הרזרבה הכללית.

חיים אורון: כל החלק התחתון נשמט.

חיים אורון: אתם מוציאים ממשרד ראש-הממשלה.

יעל מבורך: נכון, בהשתתפות.

חיים אורון: כדי להעביר ממשרד ראש-הממשלה אל האוצר, צריך לעבור אותנו.

יעל מבורך: אני מעבירה דרך הרזרבה הכללית.

חיים אורון: לשם כך את צריכה את ועדת הכספים.

חיים אורון: לפי הדף שלה היא מוציאה ממשרד ראש-הממשלה, מהרזרבה הכללית, ומהרזרבה הכללית היא מעבירה את זה למשרד השיכון, בהוצאה, 24 מיליון שקלים.

יעל מבורך: העברה דרך הרזרבה הכללית היא ההרשאה שחייבת לעבור כאן.

יעל מבורך: זה עובר ממשרד ראש-הממשלה למשרד השיכון.

חיים אורון: זה חייב לעבור בוועדת הכספים.

חיים אורון: אני מציע שנדון בפנייה על-בסיס הבקשה הזאת.

חיים אורון: כאן כתוב השתתפות משרד ראש-הממשלה ממנו יורדים 24 מיליון.

ראובן ריבלין: מועברים לרזרבה הכללית.

חיים אורון: עובר לתקציב המשרד.

חיים אורון: לא.

חיים אורון: בהרשאה להתחייב עובר לרזרבה ובהוצאה לא עובר לרזרבה.

חיים אורון: ראובן ריבלין: כי עדיין לא משלמים את זה.

חיים אורון: אני לא רוצה לעכב את העניין.

סמדר אלחנני: זאת אותה מספר פנייה עם תאריכים שונים.

חיים אורון: נכון.

חיים אורון: אני מציע שנאשר.

ראובן ריבלין: נאשר את זה, אבל נבקש ממישהו שיבוא להסביר לנו.

חיים אורון: אנחנו נאשר את זה בתנאי שהמסמך המסודר יעבור את סמדר אלחנני והיא תקבל מאתנו מנדט לומר שאין פה שום בעיה.

חיים אורון: אם יש בעיה, זה חוזר אלינו.

ראובן ריבלין: שלא יהיה פתח דרכו אפשר להעביר תקציב קופסא לתקציב כללי סתם.

ראובן ריבלין: כאן מגיע עניין הקופסה בכל חומרתו.

ראובן ריבלין: אם הם יכולים להעביר למשרד ולהשאיר את הכסף אצלם, אחר כך יכולים להעביר אותו לנושאים אחרים וזה דבר שהוא אסור.

חיים אורון: ה צ ב ע ה פנייה מספר 27 – אושרה תודה רבה.